Anita Pierce

**Anita Pierce** oedd perchennog y Deri Arms rhwng 2003 a 2011 gyda’i gŵr (ar yr amser) Meic Pierce. Chwaraeir y rhan gan Nia Caron ac ymddengys y cymeriad am y tro cyntaf yn 1999.

Mae Anita yn fam i Darren Howarth, Dwayne Richards ac Eira Pierce, ag yr oedd yn lysfam i Kevin Powell a Gabriella Gonzalez trwy ei phriodas â Meic Pierce nes ei farwolaeth yn 2015.

Ers ei ymddangosiad cyntaf yn 1999 mae'r cymeriad wedi cymryd rhan mewn sawl stori fawr, gan gynnwys marwolaeth dau o'i phlant, Dwayne ag Eira, tân y Deri Arms gwreiddiol yn 2008, affêr gyda Colin Evans a arweiniodd at ddiwedd ei phriodas â Meic Pierce a darganfod bod ei phartner Moc Thomas wedi cam-drin ei fab Gethin Thomas fel plentyn.

## **Hanes**

### **Cyrraedd y Cwm**

Dynes styfnig gyda daliadau cryf, mae Anita wedi profi ei hyn i fod yn warcheidiol iawn o'i theulu agos, ac unrhyw un â phroblemau. Fel mam Darren Howarth cylfwynwyd Anita i drigolion Cwmderi yn wreiddiol. Byw yn Llanrthur oedd Anita gyda'i mab Dwayne, hanner brawd i Darren.

Nid oedd Darren erioed wedi cwrdd ei dad naturiol ond gyda amser datgelwyd mai Meic Pierce oedd oedd ei dad, canlyniad perthynas gyda Anita flynyddoedd yn ôl.

Fel i Meic a Darren ddod i adnabod ei gilydd, daeth Meic ac Anita yn agos unwaith eto. Meic a lwyddod i berswadio Anita i fynychu priodas Darren a Lowri Jenkins, (perthynas a oedd Anita yn feirniadol ohono) gan ddadlau na fyddai ei perthynas a'i mab fyth yn adfer.

### **Symyd i Gwmderi:**

Yn ddiweddarach symudodd Anita i Gwmderi lle cafodd waith, yn gyntaf yn y plas, ond ar ôl gadael ei swydd mewn hast llwyddodd i bechu'r perchennog Doreen Bevan.

Dechraeodd weithio yn y caffi gyda Reg Harries, ac ar ôl cychwyn yn llawn brwdfydedd cafodd ei phechu gan Diane a chychwynodd chwarae triciau i danseilio'r busnes gan gynnwys malu'r boiler a honi ei bod wedi gweld llygod mawr yn y gegin. Cafodd ei dal gan Reg yn ceisio cychwyn tân. Cyfaddefodd y cyfan a gadawodd y caffi.

Aeth yna i weithio yn redeg partion tegannau rhywiol i fenywod ac yn y cwmni tacsi Deri Deithio, cyn dod dod i redeg Y Deri Arms gyda Meic yn 2003. Yn y pendraw, daeth y cwpwl i brynu'r busnes gan Kath Jones.

### **Perthynas agos a’i nith:**

Yn 2003, daeth nith Anita, Kelly Evans i aros yn y Deri Arms tra ar fechnïaeth. Datblygodd Kelly ag Anita berthynas glos a phenderfynodd Kelly aros yn Nghwmderi yn barhaol.

### **Colli Eira**

Yn dilyn damwain car, rhoddodd Anita enedigaeth buan i ferch, Eira yn 2005. Yn anffodus bu farw Eria yn fuan ar ôl cael ei geni. Roedd Anita yn beio Darren am y damwain ond yn y diwedd bu adfer ar berthynas y ddau.

### **Tân y Deri Arms:**

Erbyn 2008 roedd y Deri Arms yn dioddef yn ariannol o achos cystadleauth gan y Clwb Rygbi newydd ar stryd fawr Cwmderi. Ar yr adeg hyn dinistrwyd y Deri mewn tân. Am amser roedd amheaeth bod y tân wedi'w gychwyn yn fwriadol er mwyn elwa o arian insiwrans. Cyn hir llwyddodd Anita a Meic i brynnu'r clwb rygbi a'i ail-wamio i'r Deri Arms newydd.

### **Marwolaeth Dwayne**

 Yn 2009 collodd Anita ei mab Dwayne i waedlif ar yr ymennydd angheuol. Roedd amheaeth bod y gwaedlif wedi'w achosi wedi ffrwgwd gyda Garry Monk y diwrnod cynt lle fwrodd Dwayne ei ben yn erbyn shilffoedd metal. Roedd y brofedigaeth yn un ysgytwol i Anita, a roedd yn benderfynnol i weld Garry yn cael ei erlyn am lofruddiaeth. Yn y diwedd cafwyd dedfryd o farwolaeth damweiniol.

### **Perthynas gyda Colin**

Daeth briodas Meic ag Anita i ben yn 2011 pan darganfyddodd am ei pherthynas â Colin Evans. Byr hoedlog oedd y berthynas hyn ond roedd yn gyfriol am ddiwedd cyfnod mawr yn hanes y Deri. Penderfynodd Meic ag Anita werthu'r Deri i Ed Charles ag Angela Rowlands a symudodd Anita i fyw gyda Diane yn Bryntirion am gyfnod.

### **Twyll Moc**

Gyda dyfodiad Moc Thomas i Gwmderi fel rheolwr newydd i'r banc daeth perthynas newydd i Anita. Roedd hi'n amddiffynnol iawn ohono ar ôl iddo gael ei gyhuddo o gamdrin ei fab Gethin yn rhywiol pan oedd yn blentyn. Roedd sioc i Anita, yn gyntaf pan gafodd Moc affêr hefo Sheryl Hughes ac yn ail pan ddaeth i'r arwynneb fod cyhyddiadau Gethin yn wir. Teimlai Anita yn euog gan bod ei pherthynas hi â Moc wedi rhoi ei wyr Wil mewn perygl.

### **Ail-gysylltu gyda Meic:**

Er bod eu priodas wedi dod i ben, daeth Anit a Meic i fyw gyda'i gilydd unwaith eto yn Rhif 10. Roedd tipyn o gyfeillgarwch rhwng y ddau a roedd Anita yn gefn mawr i Meic pan gafodd ei fab Kevin yn euog o dreisio Sheryl. Cafodd Anita hi'n anodd pan gychwynodd Meic berthynas gyda cyn-wraig Kevin, Debbie Collins, ond byr hoedlog oedd y berthynas hon yn y pen draw ac ail-gynnodd Anita a Meic yn eu perthynas. Yn anffodus darganfyddodd Meic bod ganddo gancr terfynnol.

Ar yr adeg hyn darganfyddodd Meic fod ganddo ferch arallno Batagonia Gabriella Gonzalez, canlyniad affêr gyda Mair James yn ystod perthynas wreiddiol Meic ag Anita yn y 70au. Cafodd Anita hi'n anodd i ddelio gyda phresenoldeb Gabriella yn eu bywydau, a theimlau'n eiddigedys o'r amser yr oedd hi a Meic yn dreulio gyda'i gilydd.

Roedd bwriad i Meic ag Anita ail-briodi ond wrth i gyflwr Meic waethygu nid oedd hi'n bosib i'r cwpwl fynd ymlaen a'r seremoni. Gan nad oedd Meic yn fodlon i roi Anita drwy'r faich o edrych ar ei ôl yn ei ddyddiau olaf penderfynodd Meic adael am Batagonia gyda Gabriella. Roedd y penderfyniad hyn ergyd enfawr i Anita, a oedd yn flin bod y penderfyniad wedi'w wneud drosti. Pan ddaeth y newyddion bod Meic wedi marw, roedd Anita yn gandryll i ddarganfod ei fod eisioes wedi'w amlosgi gan Gabriella, yn gwadu iddi'r cyfle o drefnu ei angladd. Daeth y ddwy i ddealtwriaeth yn y pendraw a gwasgarwyd llwch Meic yn Ynys Môn.

### **Galaru**

Wedi marwolaeth meic dychwelodd Kelly i Gwmderi i helpu eu modryb trwy ei galar. Yn 2016 cychwynodd Anita weithio fel cyfrifydd yn Awyr Iach. Cychwynodd berthynas byr gyda Sam Evans, tad Colin ond roedd cystadleuaeth mawr rhyngddi hi a Dol Collins. Symudodd Sam i Rhif 10 am gyfnod byr ond ar ôl i'r neidr ddengyd penderfynodd Anita nad oedd hi'n gweld dyfodol i'w perthynas.

### **Kevin yn dychwelyd**

Ar ddiwedd 2016 cafodd Kevin fechnïaeth ar yr amod fod ganddo rywle i aros. Yn teimlo dyletswydd, ac yn credu mai dyna fyddai dymuniad Meic, penderfynodd Anita adael i Kevin aros gyda hi a Kelly yn Rhif 10. Roedd llawer o drigolion Cwmderi yn flin iawn am benderfyniad Anita, yn enwedig Kelly a oedd ei hyn wedi goroesi cael ei thriesio yn y gorffennol.

Dros gynfod llwyddodd Kevin i ennill ymddiriedaeth y teulu a phenderfynodd Anita gynnig perchnogaeth hanner y tŷ i Kevin fel etifeddiaeth gan Meic, ond daeth i'r amlwg fod cynllwyn cudd gan Kevin. Roedd wedi bwriadu cymryd mantais o wyliau tramor Anita a Kelly i ddwyn popeth o'r ty gyda'i fam Nansi Furlong. Cafon nhw eu dal gan Anita, a ddaeth yn ôl o'r gwyliau yn gynharach na'r disgwyl. Anafwyd Anita ar ôl cael ei pwsho gan Nansi a gorfodwyd hi i fynd i'r ysbyty. Penderfynodd Anita beidio a rhoi gwybod i'r heddlu am gynllwyn Kevin ond gofynodd iddo adael Cwmderi.

###  **Gwarchae Rhif 10**

Yn 2017 dychwelodd Moc i Gwmderi i gael dial y rhai oedd yn eu beio am ei gwymp. Llwyddodd i dwyllo Kelly i mewn i berthynas ac ar ôl iddo ddengyd o Benrhewl lle'r oedd yn cael ei garcharu gan Gethin a Garry daeth at Rhif 10 a llwyddodd i gymeryd Anita, Kelly, Sheryl, Dani a Gethin fel gwystlon.

Yn y pendraw, cafodd Moc ei anfu yn ddifrifol ar ôl iddo gael ei saethu'n ddamweiniol. Bu farw yn yr ysbyty yn ddiweddarach. Treuliodd Anita a Kelly gyfnod yn aros gyda Iolo a Tyler wedi'r gwarchae ac ar ôl dychwelyd i Rif 10 cafodd Anita hi'n anodd iawn i setlo.

### **Dechrau newydd**

Ceisiodd Anita ail-gydio yn ei bywyd a phenderfynnodd ei bod am ganu yn yr eisteddfod. Gyda Dr Elgan Pritchard a Sion White yn ei hannog. Collodd dyddiad cau'r gystadleuaeth a theimlodd yn flin iawn bod pobl yn gwneud sport ar ei phen.

Penderfynnodd fynd i drafeilio am gyfnod a thra bu hi fwrdd cychwynodd berthynas gyda Sion. Penderfynnodd y ddau gadw'r berthynas yn un gudd am gyfnod ond daeth eu ffrindiau i wybod a chychwyn chwarae triciau arnynt i geisio eu cael i gyfaddef. Daeth Anita hefyd i gychwyn swydd newydd yn rhedeg bwytu y Tapas newydd Cwmderi rhwng 2018-2019.

### **Anrheg Meic**

Bu sioc mawr i Anita pan ddaeth i ddarganfod bod Meic wedi rhewi ei hâd cyn iddo farw a mai hithau oedd yn gyfrifol amdano. Cafodd syniad i'w phen bod Meic wedi bwriadu iddi gael babi gyda'r hâd a chychwynodd chwilio mewn i'r posibilrwydd o ddynes o'i hoed hi i gael plant. Rhoddodd y penderfyniad straen enfawr ar ei pherthynas gyda Kelly a Sion ond roedd Anita yn benderfynnol o fynd ymlaen a cheisio beichiogi.

By corddi'r dyfroedd ymhellach pan laniodd Kevin yn Nghwmderi yn honni mai ar ei gyfer o oedd Meic wedi rhewi'r hâd ac yntau yn methu cael plant ei hun. Gyda Kevin erbyn hyn mewn perthynas newydd ac am gychwyn teulu plediodd gyda Anita i i ryddhau'r hâd iddo a bygwth i beidio gadael y cwm nes oedd yn cael ffordd ei hun. Galwodd Sheryl am Darren a gofyn iddo ddod draw i Gwmderi ar unwaith i ddelio gyda'i frawd. Yn y diwedd daeth Anita i'r penderfyniad ei bod am ddifa'r hâd a gadawodd Kevin a Darren unwaith eto.

### **Llythyau dienw i Kelly**

Pan gychwynnodd Kelly Evans dderbyn llythyrau dienw bu'n poeni yn ofnadwy yn amau pwy oedd yn gyfrifol. Roedd **Anita Pierce** yn ceisio bod yn gefn iddi yn y cyfnod anodd yma ond cychwynnodd Ffion Llywelyn amau fod yna fwy i'r sefyllfa nad oedd yn ymddangos. Clywodd Anita yn sôn am un o'r llythyron cyn i Kelly ei ddangos iddi a phenderfynodd Ffion ei wynebu gyda'i chyhuddiad.

Doedd gan Anita ddim bwriad cyfaddef i yrru'r llythyron ond wedi i Ffion fygwth peidio gadael iddi weld Arwen daeth y gwir i'r wyneb. Anita oedd wedi gyrru'r llythyron fel cynllwyn i gael Kelly i droi ati am gefnogaeth. Roedd iechyd meddwl Anita wedi dioddef yn ystod y cyfnod clo ac roedd hi'n teimlo’n unig ac fel bod neb ei hangen hi bellach. Er ei bod wedi bod yn teimlo'n isel ers misoedd roedd pethau wedi mynd o ddrwg i waeth yn ddiweddar gydag Anita'n teimlo'n genfigennus o gyfeillgarwch newydd Kelly gyda Luned Hughes, gweithiwr newydd yn y caffi.

Wedi ymosodiad ar Luned yn y coed ger Penrhewl, cafodd Kelly ofn fod y digwyddiad yn gysylltiedig â'r llythyrau dienw. Ar anogaeth Ffion penderfynodd ei bod am alw'r heddlu ond penderfynodd Anita gyfaddef mai hi oedd yn gyfrifol am y llythyrau.

Roedd Kelly yn gandryll ond llwyddodd Sion White i'w annog i bwyllo. Esboniodd y sefyllfa am iechyd meddwl Anita a'i bod wedi bod yn cymryd tabledi ar gyfer gor-bryder. Daeth Kelly i faddau i'w modryb a thyngu y byddai'n gefn iddi trwy'r cyfnod anodd hyn.

## **Gwybodaeth ychwanegol:**

Nid Anita yw'r unig ran Nia Caron i chwarae yn Pobol y Cwm. Bu'n ymddangos am gyfnod yn 1990 fel Jane Leonard, mam geni Gareth Wyn Harries. (Gweler Actorion sydd wedi chwarae rhan mwy nag un cymeriad).